|  |
| --- |
| Cymhorthydd Gwasanaeth Cwsmeriaid - Budd-dal Tai, Gostyngiad Treth y Cyngor a Budd-daliadau Addysg  Cyfeirnod y Swydd: REQ004865  Gwasanaeth: Gwasanaeth Asesu Refeniw a Budd-daliadau  Adran: Asesu Ariannol a Budd-daliadau  Lleoliad: Coed Pella, Bae Colwyn  Cyflog: G03 £20,043 - £20,444 y flwyddyn  Oriau a Sail: 37 awr yr wythnos, Cyfnod penodol hyd at 31/03/2023    Gofynion y Gymraeg:  Mae’r gallu i gyfathrebu yn Gymraeg yn ddymunol ar gyfer y swydd hon  Manylion y Rheolwr ar gyfer trafodaeth anffurfiol am y swydd:  [Helen Hobson / Rheolwr Budd-daliadau / 01492 576491 / helen.hobson@conwy.gov.uk]  Mae Conwy wedi ymrwymo i gyfle cyfartal ac rydym yn croesawu ymgeiswyr o bob rhan o'r gymuned. Rydym yn darparu opsiwn i bobl anabl wneud cais mewn gwahanol fformatau. Cysylltwch â'r Tîm AD ar 01492 576129 i gael cyngor pellach.  Mae’n rhaid i ymgeiswyr lenwi ein ffurflen gais ni i gael eu hystyried. Ni dderbynnir CVs ar eu pennau eu hunain. Os nad ydych wedi cael gwahoddiad i gyfweliad o fewn tair wythnos o'r dyddiad cau, dylech gymryd yn ganiataol nad ydych ar y rhestr fer ar gyfer cyfweliad.  Mae Conwy wedi ymrwymo i ddiogelu. Bydd cymwysterau a geirdaon yn cael eu dilysu. |

|  |
| --- |
| Byddwch yn darparu gwasanaeth rheng flaen effeithlon ac effeithiol i gwsmeriaid sy'n hawlio Budd-dal Tai, Gostyngiad Treth y Cyngor a Budd-daliadau Addysg, ac yn atal ac yn canfod twyll.  Byddwch yn annog cwsmeriaid i hawlio ar-lein ac yn eu helpu yn ôl yr angen.  Byddwch yn paratoi, diweddaru a chadw cofnodion a thrafodion ariannol, yn helpu anfon hysbysiadau a dogfennau, yn paratoi a mewnbynnu data ac yn cysylltu ag adrannau eraill.  Dylai bod gennych safon dda o addysg, 6 TGAU yn ddelfrydol, gan gynnwys Mathemateg a Saesneg ac/neu Gymraeg, a phrofiad o ymdrin â’r cyhoedd.  Mae’r gallu i weithio yn Saesneg yn hanfodol a byddai’r gallu i weithio yn Gymraeg yn ddymunol ar gyfer y swydd hon. |
| Mae Cyngor Bwrdeistref Sirol Conwy wedi ymrwymo i’w Safonau Iaith Gymraeg. Rydym yn croesawu ceisiadau yn y Gymraeg a’r Saesneg fel ei gilydd ac ni fydd ffurflenni cais a dderbynnir yn y naill iaith na’r llall yn cael eu trin yn llai ffafriol na’i gilydd.  Wrth fynd ati i hyrwyddo Cyfle Cyfartal, mae Conwy yn croesawu ymgeiswyr o bob rhan o’r gymuned. Bydd pob ymgeisydd anabl sy’n diwallu gofynion hanfodol y swydd yn cael cyfweliad. Bydd y Cyngor yn darparu cyfleusterau gwaith addas ychwanegol ar gyfer ymgeiswyr gydag anabledd. |

|  |
| --- |
| Cydbwysedd gwaith / bywyd  Rydym yn hyrwyddo ac yn deall pwysigrwydd cydbwysedd gwaith / bywyd cadarnhaol ac iach. Bydd ein gweithwyr ni yn cael 8 gŵyl banc y flwyddyn a hawl i'r gwyliau canlynol:   * Ar ôl penodi 25 diwrnod * Ar ôl 5 mlynedd o wasanaeth parhaus 30 diwrnod * Ar ôl 10 mlynedd o wasanaeth parhaus 32 diwrnod   Bydd gwyliau blynyddol a gwyliau banc gweithwyr rhan amser yn cael eu cyfrifo ar sail pro rata.  Rydym hefyd yn ystyried amrywiaeth o opsiynau gweithio hyblyg yn cynnwys:   * Rhannu Swydd * Gweithio oriau llai a rhan amser * Contractau tymor ysgol yn unig * Oriau cywasgedig * Cynllun oriau hyblyg * Polisi sy’n ystyriol o deuluoedd a pholisi absenoldeb arbennig   Cynllun Pensiwn Llywodraeth Leol  Caiff pob gweithiwr ei gynnwys yn awtomatig yn y Cynllun Pensiwn Llywodraeth Leol. Mae rhagor o wybodaeth ar gael ar:  <https://www.cronfabensiwngwynedd.cymru/cy/DarparAelodau/Rhesymau-i-Ymuno.aspx>  Iechyd a Lles  Mae eich iechyd a’ch lles chi yn bwysig i ni ac rydym wedi ymrwymo i hyrwyddo diwylliant lle caiff iechyd a lles gweithwyr eu cefnogi. Byddwch yn manteisio ar:   * Dâl salwch galwedigaethol * Mynediad am ddim ddydd a nos i raglen cymorth gweithwyr sy’n darparu cyngor a chymorth * Polisi Rheoli Presenoldeb cynhwysfawr i gefnogi a chynorthwyo unigolion yn y gwaith, yn ystod cyfnodau o absenoldeb salwch ac wrth ddychwelyd i'r gwaith.   Gwobrau Conwy ac Arbedion Vectis  Gwobrau Conwy yw’r siop un stop ar gyfer holl fuddion staff Conwy gan gynnwys cynllun Aberthu Cyflog i brynu car drwy Tusker, Beicio i’r Gwaith, arian yn ôl ar ofal iechyd, gwobrau gwasanaeth hir, gostyngiadau a llawer mwy. Gallwch arbed arian drwy ddefnyddio eich Cerdyn Vectis i gael gostyngiadau ar-lein, tocynnau anrheg yn rhatach, arian yn ôl a gostyngiadau ar nwyddau mewn siopau. Mae hyn yn cynnwys gostyngiadau yn siopau’r stryd fawr, sinemâu a bwytai yn ogystal â gostyngiadau ar foduro, yswiriant, gwestai a gwyliau. |